Neodýmový magnet

Neodýmový magnet alebo NdFeB magnet je permanentný magnet, vyrobený zo zliatiny neodýmu, železa a bóru. Ide o najpoužívanejší typ magnetov zo vzácnych zemín.

Neodýmové magnety boli nezávisle vynájdené v roku 1982 firmami General Motors a Sumitomo Special Metals a sú doposiaľ najsilnejším známym druhom permanentných magnetov. Prvok neodým predstavuje 31 % hmotnosti neodýmových magnetov.

Použitie 
Príklady použitia neodýmových magnetov:
 pevné disky v počítačoch
 zobrazovanie magnetickou rezonanciou
 zámky na dvere
 reproduktory a slúchadlá
 elektrické motory
 elektrické generátory a veterné turbíny
 hračky (hlavne magnetické guľôčky)

Neodýmové magnety sú napriek ich kovovému vzhľadu krehké. Ak sa dva veľké magnety k sebe nekontrolovateľne pritiahnu, často sa roztrieštia a ich črepiny sa rozletia do veľkých vzdialeností, čím môžu spôsobiť poranenie oka.

Referencie

Externé odkazy 

 Magnetická kalkulačka – výpočet sily neodýmového magnetu z údajov o jeho rozmeroch
 Magnet Man – experimenty s neodýmovými magnetmi

Magnetizmus
Neodým